Sundepølsa, eller sundepølso som den også kalles, ble i mange år laget av Sunde Kjøtt og Delikatesse og pølsa var et populært innslag på middagsbordet over store deler av Vestlandet. Sundepølsa ble først laget i Brynjelsbua som hadde røkeri i stranda nedenfor bua. Oppskriften på sundepølsa var en godt bevart hemmelighet. Oppskriften ble avertert til salgs i lokalavisa og kjøpt av Åshild Mehl i Rosendal som overtok produksjonen av sundepølsa i 2001. I 2008 ble den kåra til årets produkt på matmessa i Bergen.